
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 163  
                                                           din 29 noiembrie 2024
                  privind modificarea Organigramei şi a Statului de Funcţii ale Municipiului Sighişoara, 
                                       pentru punerea în aplicare a unei hotărâri judecătorești 
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 37.160/25.11.2024 și la Consiliul Local Sighișoara cu nr. 37.165/25.11.2024, de referatul de aprobare, înregistrat cu nr. 37.159/25.11.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile sentinței civile nr. 3239/12.06.2024, pronunțată de Tribunalul Mureș, Secția Civilă, în dosarul nr. 5384/102/2023, menținută prin decizia nr. 854/A/26.09.2024, pronunțată de Curtea de Apel Târgu Mureș, în dosarul nr. 5384/102/2023, prin care instanța a respins apelul declarat de pârâtul Municipiul Sighișoara împotriva sentinței civile antemenționate prin care s-a dispus în principal anularea Dispoziției de sancționare disciplinară nr. 489 din 30.08.2023 și repunerea părților în situația anterioară emiterii acestei dispoziții;

Văzând prevederile Hotărârii Consiliului Local Sighișoara nr. 92/27.06.2024 privind modificarea Organigramei și a Statului de Funcții ale Municipiului Sighișoara, prin care s-a aprobat reorganizarea activității Municipiului Sighișoara, iar funcția de agent de turism din cadrul Compartimentului Național de Informare și Promovare Turistică a fost desființată;

Luând în considerare faptul că executarea hotărârilor judecătorești menționate, trebuie realizată prin reintegrarea salariatului conform postului și atribuțiilor avute la momentul concedierii și cu modificările inerente care ar fi survenit independent de decizia de concediere, hotărâri judecătorești a căror executare este de imediată aplicabilitate;

Ținând cont de faptul că la data soluționării definitive și irevocabile a litigiului menționat în aliniatul precedent în Statul de Funcții și Organigrama Municipiului Sighișoara, respectiv în cadrul Compartimentului Turism – Serviciul Relații Publice, Comunicare, Protocol și Administrativ, nu există un post identic cu cel ocupat de domnul Tămaș Ioan - Petru, ca cel existent anterior emiterii Dispoziției nr. 489/30.08.2023, prin care domnul Tămaș Ioan - Petru a fost sancționat disciplinar, respectiv postul contractual de execuție de agent de turism - ghid;

Văzând cererea înregistrată la Municipiul Sighișoara nr. 35.163/06.11.2024, prin care domnul Tămaș Ioan - Petru, solicită înființarea postului contractual de execuție de agent de turism – ghid în cadrul Compartimentului Turism – Serviciul Relații Publice, Comunicare, Protocol și Administrativ, conform sentinței civile nr. 3239/12.06.2024, pronunțată de Tribunalul Mureș, Secția Civilă, în dosarul nr. 5384/102/2023, menținută prin decizia nr. 854/A/26.09.2024, pronunțată de Curtea de Apel Târgu Mureș, în dosarul nr. 5384/102/2023;
Având în vedere prevederile Legii nr. 53/2003, Codul Muncii, republicată, cu modificările și completările ulterioare, coroborate cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Resurse Umane, Administrare Sistem Informatic și Personal Auxiliar, înregistrat cu nr. 37.163/I/2/25.11.2024, prin care se propune modificarea Organigramei şi a Statului de Funcţii ale Municipiului Sighişoara, pentru punerea în aplicare a unei hotărâri judecătorești;

Având în vedere avizele favorabile ale tuturor comisiilor pe domenii de specialitate;
 În temeiul art. 129 alin. (1) și alin. (2) lit. „a”, alin. (3) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

          H O T Ă R Ă Ş T E:
Art. 1. (1) Se aprobă înființarea funcției contractuale de execuție de agent de turism – ghid în cadrul Compartimentului Turism – Serviciul Relații Publice, Comunicare, Protocol și Administrativ din cadrul Municipiului Sighișoara, pentru punerea în aplicare a unei hotărâri judecătorești, respectiv a sentinței civile nr. 3239/12.06.2024, pronunțată de Tribunalul Mureș, Secția Civilă, în dosarul nr. 5384/102/2023, menținută prin Decizia nr. 854/A/26.09.2024, pronunțată de Curtea de Apel Târgu Mureș, în dosarul nr. 5384/102/2023.

(2) Pe cale de consecință, se aprobă modificarea Organigramei și a Statului de Funcţii ale Municipiului Sighişoara, conform anexelor nr. 1, respectiv nr. 2, care fac parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara și Serviciul Resurse Umane, Administrare Sistem Informatic și Personal Auxiliar din cadrul Municipiului Sighișoara.

Art. 3. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

                 Gall Ernő

                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;

  3 ex. Serviciul Resurse Umane, Administrare Sistem Informatic și Personal Auxiliar;

  1 ex. Compartimentul Buget, Contabilitate, Salarizare – Direcția Economică;
  1 ex. Compartimentul Turism – Serviciul Relații Publice, Comunicare, Protocol și Administrativ;
  1 ex. Serviciul Relații Publice, Comunicare, Protocol și Administrativ.
11 ex. 

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 163/29.11.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


